ಉರ್ಫಿ ಜಾವೇದ್ ಮೇಲೆ ದೂರುಗಳ ಸುರಿಮಳೆ : ಗೌರಮ್ಮ ಆಗಿ ಬದಲಾದ ನಟಿ

ಬಿಗ್ ಬಾಸ್ (Bigg Boss) ಲಕ ಬಣ್ಣದ ಪ್ರಪಂಚಕ್ಕೆ ಕಾಲಿಟ್ಟ ಉರ್ಫಿ ಜಾವೇದ್ (Urfi Javed), ಬಿಚ್ಚಮ್ಮಳಾದ ಕಾರಣಕ್ಕಾಗಿಯೇ ಸದಾ ಸುದ್ದಿಯಲ್ಲಿ ಇರುವ ನಟಿ. ನಟನೆಗಿಂತ ಈಕೆ ಹಾಕುವ ಕಾಸ್ಟ್ಯೂಮ್ ನಿಂದಾಗಿಯೇ ಪ್ರಸಿದ್ಧ. ಸೋಷಿಯಲ್ ಮೀಡಿಯಾದಲ್ಲಿ ಲಕ್ಷಾಂತರ ಜನರು ಈಕೆಯನ್ನು ಫಾಲೋ ಮಾಡುತ್ತಾರೆ. ಉರ್ಫಿ ಬೀದಿಗೆ ಇಳಿದರೆ ಸಾಕು, ಕ್ಯಾಮೆರಾಗಳು ಇವರನ್ನು ಸುತ್ತುವರೆಯುತ್ತವೆ. ಇಂತಹ ಉರ್ಫಿಗೆ ಸಂಕಷ್ಟ ಎದುರಾಗಿದೆ.

ಅರೆಬರೆ ಬಟ್ಟೆ ಧರಿಸುತ್ತಾಳೆ ಎನ್ನುವ ಕಾರಣಕ್ಕಾಗಿಯೇ ಮುಂಬೈನಲ್ಲಿ ಈಕೆಯ ವಿರುದ್ಧ ದೂರು (Complaint) ದಾಖಲಾಗಿತ್ತು. ಕಡಿಮೆ ಬಟ್ಟೆ ಧರಿಸಿ, ಬೀದಿಗೆ ಇಳಿಯುತ್ತಾಳೆ ಎಂದು ಹಲವರು ಆಕ್ಷೇಪ ಕೂಡ ವ್ಯಕ್ತ ಪಡಿಸಿದ್ದರು. ಪೊಲೀಸರು ಕೂಡ ವಿಚಾರಣೆ ಮಾಡಿದ್ದಾರೆ ಎನ್ನುವ ಮಾಹಿತಿ ಇದೆ. ಅಲ್ಲದೇ, ಟ್ರೋಲ್ ಪೇಜ್ ಗಳು ನಿತ್ಯ ಈಕೆಯ ಫೋಟೋ ಹಾಕಿಕೊಂಡು ಟ್ರೋಲ್ ಮಾಡುತ್ತವೆ. ಹಾಗಾಗಿ ದೂರುಗಳ ಸುರಿಮಳೆಯೇ ಈಕೆಯ ವಿರುದ್ಧ ಸುರಿದಿತ್ತು.

ತನ್ನ ಮೇಲೆ ದೂರುಗಳ ಮೇಲೆ ದೂರುಗಳು ದಾಖಲಾಗುತ್ತಿದ್ದಂತೆಯೇ ಉರ್ಫಿ ಬದಲಾದಂತೆ ಕಾಣುತ್ತಿದೆ. ಎರಡ್ಮೂರು ದಿನಗಳಿಂದ ಸಭ್ಯ ಎನ್ನುವಂತಹ ಬಟ್ಟೆಗಳನ್ನು ಹಾಕಿಕೊಂಡು ಮನೆಯಿಂದ ಆಚೆ ಬರುತ್ತಿದ್ದಾರೆ. ಮೈತುಂಬಾ ಬಟ್ಟೆ ಹಾಕಿಕೊಂಡ ಉರ್ಫಿ ಕಂಡು ಕೆಲವರು ಅಚ್ಚರಿ ವ್ಯಕ್ತ ಪಡಿಸಿದ್ದರೆ, ಇನ್ನೂ ಕೆಲವರು ಇದನ್ನೇ ಮುಂದುವರೆಸು ಎಂದು ಸಲಹೆ ನೀಡಿದ್ದಾರೆ. ಇದನ್ನೂ ಓದಿ:ಬಿಗ್‌ ಬಾಸ್‌ ಮನೆಯಲ್ಲಿ ಮತ್ತೆ ರೂಪೇಶ್ ರಾಜಣ್ಣ ಕಿರಿಕ್

ಕಾಸ್ಟ್ಯೂಮ್ (Costume) ಕುರಿತಾಗಿ ಹಲವಾರು ರೀತಿಯಲ್ಲಿ ಪ್ರತಿಕ್ರಿಯೆ ನೀಡಿದ್ದ ಉರ್ಫಿ, ನನ್ನ ದೇಹ, ನನ್ನ ಬಟ್ಟೆ ಎಂದೆಲ್ಲ ಕೂಗಾಡಿದ್ದರು. ನಾನು ಬದುಕುತ್ತಿರುವುದು ಭಾರತದಲ್ಲ, ಅಪಘಾನಿಸ್ತಾನದಲ್ಲಿ ಅಲ್ಲ ಎಂದು ಗರಂ ಕೂಡ ಆಗಿದ್ದರು. ಅರೆಬರೆ ಬಟ್ಟೆಯಲ್ಲಿ ನನ್ನನ್ನು ನೋಡಲು ಇಷ್ಟ ಪಡುವವರು, ಸೋಷಿಯಲ್ ಮೀಡಿಯಾದಲ್ಲಿ ಟೀಕೆ ಮಾಡುತ್ತಾರೆ ಎಂದು ಆರೋಪಿಸಿದ್ದರು. ಈಗ ಆ ಮಾತುಗಳನ್ನು ಮರೆತು, ಮೈತುಂಬಾ ಬಟ್ಟೆ ಹಾಕಿಕೊಂಡು ಓಡಾಡುತ್ತಿದ್ದಾರೆ. ಈ ಬದಲಾವಣೆ ಇನ್ನೆಷ್ಟು ದಿನ ಅಂತ ಕಾದು ನೋಡಬೇಕು.

Live Tv
[brid partner=56869869 player=32851 video=960834 autoplay=true]